**TYÖELÄMÄN JA AMMATILLISEN KORKEAKOULUTUKSEN VERKOSTON   
(TAKKI-VERKOSTO) TYÖVALIOKUNNAN KOKOUS 1/ 2017**

Aika: Perjantai 9.3.2017 klo 8.15-9.05

Paikka: Eduskunnan lisärakennus

Läsnä: Kansanedustaja Aila Paloniemi, puheenjohtaja

Kansanedustaja Laura Huhtasaari

Kansanedustaja Krista Mikkonen

Rehtori Tapio Huttula, Humanistinen ammattikorkeakoulu

Pääsihteeri Riitta Rissanen, Ammattikorkeakoulujen rehtorineuvosto ARENE ry

Asiantuntija Tommi Kukkonen, Suomen opiskelijakuntien liitto - SAMOK ry

Elinkeinopoliittinen asiantuntija Heikki Holopainen, Sivistystyönantajat, sihteeri

Erityisasiantuntija Hannele Louhelainen, OAJ, sihteeri

**1 § Kokouksen avaus**

Puheenjohtaja avasi kokouksen klo 8.15

**2 § Korkeatasoisen tiedon ja osaamisen visio**

[**Suomen korkeakoulutukselle ja tutkimukselle visio 2030**](http://minedu.fi/artikkeli/-/asset_publisher/suomen-korkeakoulutukselle-ja-tutkimukselle-visio-2030)

Opetus- ja kulttuuriministeri Sanni Grahn-Laasonen on käynnistänyt visiotyön, jossa määritellään korkeakoulutuksen ja tutkimuksen tavoitetila vuoteen 2030. Visiotyön on käynnistetty verkkoaivoriihenä. Pajat toteutetaan erikseen sidosryhmille, henkilöstölle ja opiskelijoille sekä johdolle maalis-huhtikuun aikana. Visio valmistuu syyskuussa 2017.

**Takki-verkoston seminaari 4.4.2017, Pikkuparlamentti, auditorio**

Kokouksessa keskusteltiin seminaarin ohjelmasta ja siitä, miten luodaan korkeakoulujärjestelmä, joka tuottaa korkeatasoista tietoa ja osaamista. Seminaarissa on tarkoitus nostaa esille konkreettisia ideoita. Ohjelma lähtee puhujavarmistusten jälkeen liikkeelle.

**4 § Takki-verkoston sivusto ja verkostoon liittyminen**

Kokous käsitteli ehdotusta takki.info-sivuston päivittämisestä.

Tapio Huttula esitteli Takki-verkoston [Takki.info](http://Takki.info) sivustouudistusta. Sivusto on suunnattu eduskuntaryhmien edustajille ja varajäsenille sekä työvaliokunnan Arenen ja sidosryhmien edustajille. Sivustojen tarkoituksena on tiedottaa verkoston eri tilaisuuksista ja ajankohtaisista asioista sekä mahdollistaa kyselyjen tekemisen. Jatkossa esimerkiksi tilaisuuksiin ilmoittautumiset hoidetaan sivujen kautta. Uutiset lähetetään postituslistan kautta. Sovittiin, että sidosryhmät voivat jakaa maltillisesti tietoa mahdollisuudesta liittyä postituslistalle. Postitus on yksisuuntaista, sillä uutisia ei voi kommentoida. Puheenjohtaja kiitti sivuston rakentamisesta.

1. **§ Muut asiat**

**Tutkimus-, kehittämis- ja innovaatiotoiminnan rahoitus ammattikorkeakouluille**

Tutkimus-, kehittämis- ja innovaatiotoiminnan (tki) rahoituksen tarkastelu liittyy hallituksen puolivälitarkasteluun. Rehtori Tapio Huttula kertoi Arenen näkemyksiä ammattikorkeakoulujen tki-toiminnan rahoituksen kehittämisestä.

Kokouksessa pohdittiin sitä, miten korkeakoulujen yhteistyötä pystytään lisäämään tki-toiminnan alueella. Ammattikorkeakoulujen innovaatiotoimintaa ei ole tällä hetkellä pysyvää rakennetta. Arenen yksi konkreettinen ehdotus on, että innovaatiosetelimalli vakinaistetaan. Myös neuvoston kriteereitä tulee tarkastella uudelleen. Ammattikorkeakoulujen pääomittamista ei pitäisi tehdä tase-eränä, vaan rahoitusta tulee suunnata esimerkiksi infran rakentamiseen, sillä ammattikorkeakouluilta puuttuu käyttöpääomaa.

Rahoituksen ja ohjauksen on tuettava osaamiskeskittymien syntymistä. Unifin ja Arenen ajatus lähtee siitä, että yliopistot, ammattikorkeakoulut ja tutkimuslaitokset kehittelevät tki-yhteistyötään ns. hunajapurkki-mallin mukaisesti.

Arenen ammattikorkeakoulujen **innovaatioita, kehittämistoimintaa ja tutkimusta käsittelevä** selvitys esitellään Tutkimus- ja innovaationeuvostolle 17.5. ja aiheeseen liittyvä seminaari on 3.5. Arcadassa. TKI-rakesta laitetaan erikseen infopaketti Takki-verkoston jäsenille.

Lisäksi OECD:n maaraportti ja arviointi innovaatiojärjestelmän toimivuudesta julkaistaan kesäkuussa 2017. kokouksessa todettiin, että aineisto on ammattikorkeakoulutuksen osalta vailinainen.

**Rakenteellinen kehittäminen**

Kokouksessa puhututti erityisesti se, että strategiseen rahoituksen jakamiseen on tulossa vahva rakenteellisen kehittämisen kytkös. Eri rahoituselementeissä on jo paljon samoja ja päällekkäisiä elementtejä, muun muassa amkien rahoitusmallissa ja kärkihankerahoituksissa.

Kokouksessa korostettiin, että yliopistojen ja ammattikorkeakoulujen roolit on tunnistettu ja erilaista osaamista on kunnioitettava siten, että yhteistyötä syvennetään, osaaminen liikkuu eri toimijoiden välillä ja että innovaatioketjusta saadaan toimiva ja uudistuva.

Arene ja Akava sekä OKM tutustuvat yhdessä Norjan korkeakoulujärjestelmään. Arene tekee lisäksi tiedonhankinnan myös Belgiaan ja Hollantiin.

**6 § Työvaliokunnan seuraava kokous**

Seuraavan kokouksen ajankohta sovitaan myöhemmin.

**7 § Kokouksen päättäminen**

Puheenjohtaja päätti kokouksen klo 9.05